CELEX: 62011CO0349
Language: hu
Date: 2011-12-09 00:00:00
Title: A Bíróság (hatodik tanács) 2011. december 9-i végzése. # Auditeur du travail kontra Yangwei SPRL. # Előzetes döntéshozatal iránti kérelem: Tribunal de première instance de Liège - Belgium. # Az eljárási szabályzat 104. cikke 3. §-ának első bekezdése - A 97/81/EK irányelv - A részmunkaidős foglalkoztatás lehetőségeit korlátozó közigazgatási akadályok - A munkaszerződések és a munkaidő-beosztások kötelező hozzáférhetővé tétele és megőrzése. # C-349/11. sz. ügy

A Bíróság (hatodik tanács) 2011. december 9‑i végzése – Auditeur du travail kontra Yangwei
      (C‑349/11. sz. ügy)
      „Az eljárási szabályzat 104. cikke 3. §‑ának első bekezdése – A 97/81/EK irányelv – A részmunkaidős foglalkoztatás lehetőségeit korlátozó közigazgatási akadályok – A munkaszerződések és a munkaidő‑beosztások kötelező hozzáférhetővé tétele és megőrzése”
      Szociálpolitika – Az UNICE, a CEEP és az ESZSZ által a részmunkaidős foglalkoztatásról kötött keretmegállapodás – 97/81 tanácsi irányelv – A részmunkaidőben foglalkoztatott munkavállalók munkaszerződéseinek és munkaidő-beosztásainak megőrzését és hozzáférhetővé
         tételét előíró nemzeti szabályozás – Megengedhetőség – Feltételek – A nemzeti bíróság általi értékelés (97/81 tanácsi irányelv, melléklet, 4. záradék és 5. záradék, (1) bekezdés) (vö. 22–30., 32–33., 38–39. pont és a rendelkező rész)
      
      Tárgy
      
         
               Előzetes döntéshozatal iránti kérelem – Tribunal de première instance de Liège – Az UNICE, a CEEP és az ESZSZ által a részmunkaidős
                  foglalkoztatásról kötött keretmegállapodásról szóló, 1997. december 15‑i 97/81/EK tanácsi irányelv (HL 1998. L 14., 9. o.;
                  magyar nyelvű különkiadás 5. fejezet, 3. kötet, 267. o.) értelmezése – Az olyan nemzeti szabályozás elfogadhatósága, amely
                  a munkáltató számára a munkaidő‑beosztástól való eltérést feltüntető iratok elkészítését, valamint a részmunkaidős munkavállalók
                  szerződéseinek és munkaidő‑beosztásának megőrzését és hozzáférhetővé tételét írja elő – A részmunkaidős foglalkoztatás lehetőségeit
                  korlátozó közigazgatási akadályok.
               
            Rendelkező rész 
      Az UNICE, a CEEP és az ESZSZ által a részmunkaidős foglalkoztatásról kötött keretmegállapodásról szóló, 1997. december 15‑i
         97/81/EK tanácsi irányelv mellékletében szereplő, a részmunkaidős foglalkoztatásról kötött keretmegállapodás 4. szakaszát
         úgy kell értelmezni, hogy azzal nem ellentétes az a nemzeti szabályozás, amely előírja a munkáltatók számára a részmunkaidőben
         foglalkoztatott munkavállalók munkaszerződéseinek és munkaidő‑beosztásainak megőrzésére és hozzáférhetővé tételére vonatkozó
         kötelezettséget, amennyiben bizonyítást nyer, hogy e szabályozás nem részesíti kedvezőtlenebb bánásmódban ez utóbbiakat a
         hasonló helyzetben lévő, teljes munkaidőben foglalkoztatott munkavállalókhoz képest, vagy – amennyiben fennáll ilyen eltérő
         bánásmód – ha bizonyítást nyer, hogy objektív indokok igazolják ezen eltérő bánásmódot, és az nem haladja meg az általa kitűzött
         célok eléréséhez szükséges mértéket. A kérdést előterjesztő bíróság feladata, hogy többek között az alkalmazandó nemzeti jogra
         tekintettel lefolytassa a szükséges ténybeli és jogi vizsgálatot annak értékelése céljából, hogy ez a helyzet áll‑e fenn az
         előtte folyamatban lévő ügyben.
      
      Abban az esetben, ha a kérdést előterjesztő bíróság arra a következetésre jut, hogy az alapügyben szereplő nemzeti szabályozás
         összeegyeztethetetlen a 97/81 irányelv mellékletében szereplő, a részmunkaidős foglalkoztatásról kötött keretmegállapodás
         4. szakaszával, annak 5. szakasza 1. bekezdését úgy kell értelmezni, hogy azzal szintén ellentétes az ilyen szabályozás.